**REKONDIČNO-INTEGRAČNÝ POBYT ZPMP v SR**

**PRE DOSPELÝCH ĽUDÍ S MENTÁLNYM POSTIHNUTÍM 2019**

**Kam pôjdeme ?**

Pobyt sa bude konať v rekreačnom stredisku Duchonka pri vodnej nádrži pri obci Prašice v okrese Topoľčany. Budeme bývať v penzióne Jazmín.

**Kedy ?**

Pobyt sa uskutoční **v termíne od** **03. 08. - 09. 08. 2019 (6 nocí).**

**Kto sa môže prihlásiť ?++**

Pobytu sa môže zúčastniť osoba s mentálnym postihnutím, ktorá vlastní preukaz ŤZP/S alebo ŤZP a je členom ZPMP. **Členská organizácia, v ktorej je členom, musí mať zaplatený členský príspevok do ZPMP v SR (do 30.4.2019 v Zmysle Stanov ZPMP v SR).**

**Dôležité upozornenie**:  držiteľ preukazu ŤZP nemá nárok na asistenta počas pobytu, preto musí byť do veľkej miery samostatný a nezávislý (sebaobsluha, hygiena, stravovanie, výber oblečenia, samostatný pohyb a pod.). **Pobyt nie je vhodný  pre vozíčkarov, penzión nie je  bezbariérový, ani pre psychiatrických pacientov, lebo sprievodcami/ asistentmi sú dobrovoľníci zväčša študenti vysokých škôl, nie zdravotníci**.

**Koľko to bude stáť ?**

Príspevok účastníkov je pre držiteľov preukazu ŤZP/S a ŤZP: **150 €**  
V cene je zahrnuté ubytovanie, plná penzia, materiál na aktivity, program, dohľad.

**Ako sa tam dopravím ?**

Doprava na pobyt je **individuálna.**

**Ako sa prihlásiť ?**

Vyplňte a prihlášku potvrdenú predsedom/štatutárom zašlite alebo prineste na adresu: **ZPMP v SR, Alstrova 153, 831 06 Bratislava.** Prihlášky môžete zaslať na email: bokorova@zpmpvsr.sk **podpísané a oscanované.**

Prihlášky prijímame do**14.06. 2019.**

Najneskôr do konca júna Vás budeme informovať o účastníkoch, náhradníkoch a detailoch.